लोकसभा की जिन 4 सीटों के नतीजे आ रहे हैं, उनमें से 3 सीटों पर पहले बीजेपी का ही कब्जा था. ऐसे में पार्टी इन सीटों को दोबारा अपने पाले में जरूर लेना चाहेगी. साथ ही यूपी की फूलपुर और गोरखपुर जैसी अहम सीटों पर मिली हार पर मरहम लगाने के लिए बीजेपी के लिए कैराना सीट जीतना जरूरी होगा. इस सीट पर विपक्षी एकजुटता की भी परीक्षा है क्योंकि यहां बीजेपी के खिलाफ कांग्रेस, बसपा, सपा के समर्थन से आरएलडी ने अपना उम्मीदवार उतारा है.